ඒ ඩොක්ටර් බේත් දුන්නා. ඒක මට ඇල්ලුවේ නැහැ. බේත් බිව්වාම කලන්තෙ වගේ. ඇඟට පණ නැහැ. නින්ද යන්නේ නැහැ. අන්තිමට මම අම්මට කියලා බෙහෙත් නැවැත්තුවා. ඊට පස්සේ දවස් කීපයක් හිතට අරන් කුඩු ගහන්නේ නැතිව හිටියා. ඒත් පස්සේ ආයෙම පුරුදු රස්සාව කරන්නා වගේ කුඩු භාවිතා කළා. ඊට පස්සේ ගෙවුණ පෝයටත් මම ශ්‍රියා එක්ක පන්සල් ගියා. ගිහින් ඇවිත් නිදාගත්තා. උදේ එළිවෙනකොට පොලිසිය ඇවිත් මගේ දෑත්වලට මාංචු දානකොට තමයි ඇහැරුණේ. ඒ ආපු ගමන තමයි අද මෙතන නැවතිලා තියෙන්නේ. ඇත්තටම මේක අපේ පවුලේ හැමෝගෙම වැඩක්. කවදාවත් නැතිව මගේ බිරිඳ එදා රස්සාවට ගියේ නැතුව නැවතිලා. ඒ නිසා මම හිතනවා මේක එයත් දැනුවත්ව කරපු දෙයක් කියලා. ඒ ගැන මගේ තරහක් නැහැ, ආදරයක් මිසක්. මොකද මම දන්නවා එයා මේ වැඩේ කළේ මට තියෙන ආදරයට කියලා. ඒත් මුලින්ම නම් මට තරහක් ආවේ නෑ කිව්වොත් වැරදියි. ටික දවසක් ගියාම සේරම හරි ගියා.
බෙහෙත් නැවැත්තුවේ කාගෙන් අහලද
අම්මට